****

**มาตรการส่งเสริมคุณธรรมและความโปร่งใส**

**ประจำปีงบประมาณ พ.ศ.2565**



**องค์การบริหารส่วนตำบลนางหลง**

**อำเภอชะอวด จังหวัดนครศรีธรรมราช**


**มาตรการส่งเสริมคุณธรรมและความโปร่งใส ประจำปีงบประมาณ พ.ศ.2565**

**องค์การบริหารส่วนตำบลนางหลง อำเภอชะอวด จังหวัดนครศรีธรรมราช**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**1. การวิเคราะห์ผลการประเมิน ITA ขององค์การบริหารส่วนตำบลนางหลง ปีงบประมาณ พ.ศ.2564**

จากผลการประเมิน ITA ในปีงบประมาณ พ.ศ.2564 ขององค์การบริหารส่วนตำบลนางหลง พบว่ามีผลคะแนน 91.71 คะแนน อยู่ในระดับ A ดังนี้



-2-

**โดยวิเคราะห์ผลการประเมินแต่ละตัวชี้วัด ได้ดังนี้**

|  |
| --- |
| **ตัวชี้วัดของการประเมิน ITA** |
| **แบบวัดการรับรู้ของผู้มีส่วนได้ส่วนเสียภายใน (IIT)** |
| 1. การปฏิบัติหน้าที่ 99.71 คะแนน |
| 2. การใช้งบประมาณ 100.00 คะแนน |
| 3. การใช้อำนาจ 100.00 คะแนน |
| 4. การใช้ทรัพย์สินของทางราชการ 100.00 คะแนน |
| 5. การแก้ไขปัญหาการทุจริต 100.00 คะแนน |
| **แบบวัดการรับรู้ของผู้มีส่วนได้ส่วนเสียภายนอก (EIT)** |
| 6. คุณภาพการดำเนินงาน 82.78 คะแนน |
| 7. ประสิทธิภาพการสื่อสาร 87.43 คะแนน |
| 8. การปรับปรุงการทำงาน 89.70 คะแนน |
| **แบบวัดการเปิดเผยข้อมูลสาธารณะ (OIT)** |
| 9. การเปิดเผยข้อมูล 78.70 คะแนน |
| 10.การป้องกันการทุจริต 100.00 คะแนน |

**ประเด็นที่ต้องแก้ไขปรับปรุง**

**แบบวัด IIT** เป็นการประเมินการรับรู้ของบุคลากรภายในเกี่ยวกับการปฏิบัติหน้าที่ การใช้จ่ายงบประมาณและทรัพย์สินของทางราชการ โดยยึดระเบียบปฏิบัติและกฎหมายที่เกี่ยวข้อง รวมทั้งหลักการมีส่วนร่วมของประชาชน พบว่ามีประเด็นที่ต้องดำเนินการ ดังนี้

1. การแก้ไขปัญหาการทุจริต จะต้องดำเนินการมุ่งเสริมสร้างวัฒนธรรมการทำงานเพื่อประโยชน์สูงสุดของส่วนรวม มีจิตสาธารณะและพร้อมให้บริการประชาชนอย่างเต็มกำลังความสามารถ โดยจัดทำมาตรการป้องกันและมีระบบการติดตามตรวจติดตามตรวจสอบพฤติกรรมการทุจริตอย่างชัดเจนและเปิดเผย รวมทั้งการเปิดให้ประชาชนมีส่วนร่วมในการแสดงความคิดเห็นและการติดตามตรวจสอบการทำงานของหน่วยงานได้โดยง่ายและสะดวก

**แบบวัด EIT** เป็นการประเมินการรับรู้ของผู้รับบริการที่มีต่อคุณภาพและมาตรฐานการให้บริการอย่างมีประสิทธิภาพและมาตรฐานการให้บริการอย่างมีประสิทธิภาพ ประสิทธิผลและไม่เลือกปฏิบัติ พบว่ามีประเด็นที่ต้องดำเนินการ ดังนี้

1. คุณภาพการดำเนินงาน จะต้องดำเนินการประชาสัมพันธ์เกี่ยวกับระบบและขั้นตอนการให้บริการงานด้านต่าง ๆ อย่างทั่วถึง และส่งเสริมให้มีการฝึกอบรมพัฒนาเพิ่มพูนทักษะและความรู้เกี่ยวกับการปฏิบัติงานอย่างสม่ำเสมอ
2. ประสิทธิภาพการสื่อสาร จะต้องดำเนินการจัดทำสื่อประชาสัมพันธ์และเปิดเผยข้อมูลบนเว็บไซต์หลักของหน่วยงานให้ง่ายต่อการเข้าถึงข้อมูล และมีการปฏิสัมพันธ์แลกเปลี่ยนข้อมูลข่าวสารกันอย่างชัดเจนและต่อเนื่อง
3. การปรับปรุงระบบการทำงาน จะต้องดำเนินการสร้างกระบวนการปรึกษาหารือระหว่างผู้บริหารและบุคลากรเพื่อร่วมกันทบทวนปัญหาและอุปสรรคในการปฏิบัติงานอย่างเป็นระบบ และส่งเสริมให้ผู้รับบริการประชาชนทั่วไปมีส่วนร่วมในการแสดงความคิดเห็นหรือให้คำแนะนำในการพัฒนาและปรับปรุงคุณภาพและมาตรฐานการให้บริการได้โดยสะดวก

**แบบวัด OIT** พบว่ามีประเด็นที่ต้องมีการพัฒนาทักษะ ความรู้ความสามารถของบุคลากรผู้ดูแลเว็บไซต์ของหน่วยงานในการปรับปรุงระบบให้ทันสมัยและมีกาติดต่อสื่อสารผ่านเว็บไซต์ได้อย่างรวดเร็วและ มีประสิทธิภาพ